arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Ég harma að það frv., sem samþ. var 16. maí 1978, um verðlag, samkeppnishömlur og óréttmæta viðskiptahætti, skuli nú vera komið á frestunarstig í þessari hv. deild. Ég lagði til við samþykkt þessa frv., að það tæki gildi þegar í stað í maí 1978, þar sem ég taldi ekki nauðsynlegt að hafa þann aðdraganda að breytingunum sem til voru lagðar af embættismönnum á þeim tíma. Ég harma líka að samkv. þeim aths., sem liggja hér frammi, hefur ekkert verið gert til þess að undirbúa gildistöku laganna og á þeim forsendum skuli þurfa að fresta gildistöku þeirra. Ástæðan er samkv. grg. óvissan sem ríkt hefur í stjórnmálum í sumar, hún eigi verulegan þátt í að framgangur þessa máls hefur tafist. Ég vissi ekki að óvissa í stjórnmálum, - þ.e.a.s. hjá fyrrv. ríkisstj. og mér skilst að ekki ríki minni óvissa í stjórnmálum síðan núv. ríkisstj. tók við, - gæti orðið þess valdandi að samþykkt lög næðu ekki gildi á tilsettum tíma og framkvæmd þeirra væri frestað. En það, sem kemur mér til að standa upp, er eftirfarandi, sem stendur í næstsíðustu málsgr. grg. Ég ætla að lesa upp eina línu úr grg., með leyfi forseta, og hún hljóðar svo: „Jafnframt er talið brýnt að fresta gildistöku laganna, þar sem nú stendur yfir sérstök rannsókn á innflutningsstarfseminni.“ Ég sé ekki að það sé brýnt að fresta gildistöku laganna vegna þess arna. En úr því að svo er vil ég gjarnan beina því til ríkisstj., sem ætlar að nota frestun á gildistöku laganna til þess að kanna innflutningsverslunina, að útflutningsstarfsemin verði líka rannsökuð, það verði ekki bara innflutningsstarfsemin, heldur verði útflutningsstarfsemin einnig könnuð, því að milliliðir eru miklu fleiri í útflutningi á t.d. landbúnaðarafurðum en nokkurn tíma í innflutningi. Mér er sagt að t.d. í kjötvöruframleiðslunni sé ekki eingöngu kaupfélagið sem taki við afurðunum, heldur sláturhúsin, síðan Sambandið, þá útflutningsdeildir o.s.frv. - það séu fimm eða sex milliliðir á útflutningsstarfseminni. Þessu til viðbótar liggur hér fyrir hæstv. landbrh. fsp. frá mér um álagningu á útflutning landbúnaðarafurða. Ég álit að það séu miklu meiri samkeppnishömlur á útflutningsafurðum okkar en á innflutningi. Því legg ég ríka áherslu á það, að ef frestunartími er nú lengdur á gildistöku þessara laga, þá á að nota hann til að rannsaka innflutningsstarfsemina, en útflutningsstarfsemin verði líka rannsökuð og fyrir liggi niðurstöður af þeirri könnun þegar gildistaka þessara laga á sér endanlega stað.
Þingræður haldnar á Alþingi Íslendinga

ATKVGR. Frv. vísað til 2. umr. með 55 shlj. atkv. og til fjvn. með 53 shlj. atkv.
Þingræður haldnar á Alþingi Íslendinga



Mér hefur borist svo hljóðandi bréf: „Reykjavík, 27. nóv. 1978. Formaður þingflokks framsóknarmanna hefur ritað mér á þessa leið: „Samkv. beiðni Tómasar Árnasonar, 4. þm. Austurl., sem nú er á förum til útlanda í opinberum erindum, leyfi ég mér með skírskotun til 138. gr. laga um kosningar til Alþingis að óska þess, að Halldór Ásgrímsson, fyrrv. alþm., taki á meðan sæti hans á Alþingi.“ Þetta er yður, herra forseti, hér með tilkynnt með ósk um að þér látið fara fram í sameinuðu þingi rannsókn á kjörbréfi varamanns. Ingvar Gíslason, forseti Nd.“ Ég vil biðja kjörbréfanefnd að taka kjörbréf Halldórs Ásgrímssonar til rannsóknar og gef 7 mínútna fundarhlé. - Fundarhlé.



Herra forseti. Kjörbréfanefnd hefur haft til athugunar kjörbréf Halldórs Ásgrímssonar, sem er 1. varaþm. Framsfl. í Austurlandskjördæmi. Kjörbréfið er gefið út af yfirkjörstjórn Austurlandskjördæmis og undirritað af öllum nm. og er ekki að orðlengja það, að kjörbréfanefnd leggur til að kosningin verði tekin gild og kjörbréfið samþykkt.
Þingræður haldnar á Alþingi Íslendinga



Herra forseti. Með vísun til nál. á þskj. 125 frá minni hl. fjh.- og viðskn., hv. 9. landsk. þm., segi ég nei.
Þingræður haldnar á Alþingi Íslendinga



Við upphaf þessa fundar þykir mér hlýða að minnast með nokkrum orðum þess, að nú eru liðin 30 ár frá því að birt var mannréttindayfirlýsing Sameinuðu þjóðanna, en það afmæli bar upp á s.l. sunnudag, hinn 10. des., og er þetta því fyrsti fundur Sþ. eftir afmælið. Yfirlýsing þessi í 30 greinum má segja að verið hafi helsta undirstaða þess sem unnist hefur á sviði mannréttinda frá þeirri niðurlægingu mannkyns sem víða blasti við í lok síðari heimsstyrjaldar. Vernd mannréttinda var mikið rædd við undirbúning að stofnun samtaka Hinna sameinuðu þjóða 1945, og litlu síðar hófst markviss undirbúningur mannréttindayfirlýsingar, sem 48 ríki samþykktu á Allsherjarþingi Sameinuðu þjóðanna í París 10. des. 1948, og var Ísland í þeirra hópi. Í yfirlýsingunni er áréttað, að hver maður sé borinn frjáls og jafn öðrum að virðingu og réttindum og að mönnum beri að breyta bróðurlega hverjum við annan. Þar eru tilgreind hin margvíslegu réttindi, borgaraleg, stjórnmálaleg, efnahagsleg, félagsleg og menningarleg, sem tryggja og vernda ber. Við Íslendingar getum góðu heilli glaðst yfir því, að virðing fyrir mannréttindum er rík í landi okkar og vernd þeirra vel skipað. En sama máli gegnir um mannréttindi og sjálfstæði þjóða, að þau verða ekki tryggð í eitt skipti fyrir öll, heldur þarf jafnan árvekni þeim til viðhalds og styrktar. Þar getur mannréttindayfirlýsing Hinna sameinuðu þjóða gegnt þörfu hlutverki til hvatningar og aukins skilnings. Ég vil á 30 ára afmæli mannréttindayfirlýsingarinnar bera fram þá einlægu ósk, að yfirlýsingin megi á ókomnum árum í enn ríkara mæli en hingað til verða þjóðum heims leiðarljós í viðleitni til verndar mannhelgi og mannréttindum og skin hennar vaxa hvarvetna þar sem nú hvíla skuggar yfir. Forseti tók öll dagskrármálin af dagskrá. Sameinað þing, 34. fundur. Þriðjudaginn 12. des., að loknum 33. fundi.
Þingræður haldnar á Alþingi Íslendinga



Herra forseti. Sjútvn. Nd. hefur haft til meðferðar frv. á þskj. 134 um breyt. á l. nr. 80 frá 1971, um Aflatryggingasjóð sjávarútvegsins. Flm. frv. eru hv. þm. Matthías Bjarnason, Jón Baldvin Hannibalsson, Kjartan Ólafsson, Páll Pétursson og Lárus Jónsson. N. leitaði umsagnar framkvæmdastjóra Aflatryggingasjóðs sjávarútvegsins um þetta mál, og þar kemur fram að hann er persónulega meðmæltur því, að þetta frv. verði afgreitt og sú breyting gerð á lögum um Aflatryggingasjóð sjávarútvegsins sem þar er lagt til, að gerð verði. Sjútvn. leggur til að frv. verði samþ.
Þingræður haldnar á Alþingi Íslendinga



Mér hefur borist svo hljóðandi bréf: „Reykjavík, 19. des. 1978. Formaður þingflokks Alþfl. hefur í dag ritað mér á þessa leið: „Samkv. beiðni Kjartans Jóhannssonar, 2. þm. Reykn., sem vegna veikinda mun ekki geta sótt þingfundi á næstunni leyfi ég mér samkv. 138. gr. laga um kosningar til Alþingis að óska þess, að 1. varamaður Alþfl. í Reykjaneskjördæmi, Ólafur Björnsson útgerðarmaður í Keflavík, taki sæti á Alþingi í forföllum hans.“ Þetta er yður, herra forseti, hér með tilkynnt með ósk um að þér látið fara fram í sameinuðu þingi rannsókn á kjörbréfi varamanns. Þorv. Garðar Kristjánsson, forseti Ed.“ Hér liggur fyrir kjörbréf Ólafs Björnssonar. Ég óska þess nú að kjörbréfanefnd taki það til athugunar og gef 7 mínútna fundahlé meðan rannsókn kjörbréfs fer fram. - Fundarhlé.



Herra forseti. Kjörbréfanefnd hefur fjallað um kjörbréf Ólafs Björnssonar útgerðarmanns í Keflavík. Kjörbréfanefnd hefur ekki fundið neitt athugavert við kjörbréfið, og því mælir kjörbréfanefnd með því að kosningin verði tekin gild og kjörbréfið samþykkt.
Þingræður haldnar á Alþingi Íslendinga



Herra forseti. Ég mæli hér fyrir frv. til l. um breyt. á l. um Iðntæknistofnun Íslands. Frv. gerir ráð fyrir því, að ákvæði um svonefnt iðnaðargjald, sem verið hefur í gildi um alllangt skeið, en fellur að óbreyttu niður við lok þessa árs, verði framlengt fyrir næsta ár, árið 1979. Þetta iðnaðargjald er greitt til Iðntæknistofnunar Íslands fram að lokum þessa árs skv. gildandi lögum, og það nemur 2 0/00 af kaupi tiltekinna aðila, sem rakið er í grg., þ. á m. verkafólks og fagmanna hjá iðnfyrirtækjum, verksmiðjum og verkstæðum. Gert er ráð fyrir að gjald þetta nemi um 70 millj. kr. á næsta ári og renni óskipt til Iðntæknistofnunar Íslands. Gert er ráð fyrir að hluti af tekjum af jöfnunargjaldi, sem lögfest var fyrr á þessu ári og ætlað var að rynni til Iðntæknistofnunar, að upphæð 91 millj. kr., ráðstöfun á þessu gjaldi til Iðntæknistofnunar lækki sem þessu nemur og það verði fært á lið á fjárl. til iðnþróunaraðgerða, sem hækki að sama skapi. Gert er ráð fyrir að Iðntæknistofnunin njóti eftir sem áður góðs af þessu iðnþróunargjaldi til sérstakra verkefna eftir nánari ákvörðunum rn. og í samráði við stjórn stofnunarinnar. Ég tel mjög mikilsvert að hægt sé að verja hærri upphæðum en verið hefur til iðnþróunaraðgerða, og tillagan um framlengingu þessa iðnaðargjalds stefnir að því marki. Ég treysti því, að þetta frv. hljóti góðan hljómgrunn hjá hv. þd. og verði samþ. nú fyrir jólin.
Þingræður haldnar á Alþingi Íslendinga



Herra forseti. Heilbr.- og trn. hefur athugað frv. það sem hér er til umr., 145. mál, um breytingu á lögum nr. 70 31. des. 1977 0. s, frv., um breyting á lögum um almannatryggingar, og mælir einróma með samþykkt þess. Tveir hv. nm., Matthías Bjarnason, 1. þm. Vestf., og Jósef H. Þorgeirsson, 7. landsk. þm., skrifa undir álitið með fyrirvara. Hér er um það að tefla að breyta álagningarstofni sjúkratryggingagjalds til lækkunar. Er málið komið frá Ed. og hlaut þar einróma staðfestingu. Ég sem sagt endurtek það, að n. mælir með samþykkt frv. með þeim fyrirvörum sem síðar verður gerð grein fyrir.



Herra forseti. Eins og fram kom hjá hv. frsm. heilbr.- og trn. skrifum við Jósef H. Þorgeirsson undir nál. með fyrirvara. Við erum sammála um þá lækkun sem þetta frv. felur í sér. Er talið í aths. að ætla megi að breytingar frá núgildandi lögum rýri innheimtar tekjur ríkissjóðs af sjúkratryggingagjaldi um 1450 millj. kr. frá því sem áætlað var í fjárlagafrv. Hins vegar kemur hér ekki fram það sem er í fjárlagafrv., að ætlunin er að hækka þau gjöld sem sjúklingar greiða sérfræðingum fyrir þjónustu þeirra, sömuleiðis aukin þátttaka sjúklinga í lyfjakostnaði og röntgenmyndun. Er áætlað í fjárlagafrv. að þessi gjöld séu um 940 millj., svo að hér er ekki um mikla lækkun að ræða ef við lítum á málið í heild. Ég vildi að þetta kæmi fram. Að öðru leyti er ég samþykkur þessu frv. og við tveir, sem skrifum undir nál. með fyrirvara, en vildum gjarnan að þetta kæmi fram. Jafnframt vil ég lýsa yfir ánægju minni með þau snöggu umskipti sem tveir flokkar hafa tekið í afstöðu sinni til þessa máls, en það eru bræðraflokkarnir Alþb. og Alþfl. sem hafa barist mjög hart gegn þessu gjaldi á undanförnum tveimur árum og hafa talið það í alla staði ranglátt og haft um það stór orð og stundum dálítið ljót í leiðinni. En nú hafa þeir skipt um skoðun og telja að þessi fjáröflun sé eðlileg og sjálfsögð. Ég fagna því, að þeir hafa tekið sinnaskiptum og séð að það er ekkert óeðlilegt við það í landi, þar sem samfélagið greiðir til heilbrigðis- og tryggingamála jafnmikið og raun ber vitni, að þeir, sem þurfa á sérfræðingum, lyfjum og öðru að halda, greiði lítið brot af kostnaði við það.



Herra forseti. Félmn. Nd. hefur haft til meðferðar frv, til l. um breyt. á lögum nr. 8 22. mars 1972, um tekjustofna sveitarfélaga. N. mælir einróma með að það verði samþ. óbreytt. Lagabreyting þessi er gerð vegna þess ákvæðis í 13. gr. laga nr. 60 31. mars 1976, um skipulag ferðamála, að Ferðaskrifstofa ríkisins skuli greiða landsútsvar. C-liður 10. gr. orðist því svo: „Síldarverksmiðjur ríkisins, Landssmiðjan, Ríkisprentsmiðjan Gutenberg og Ferðaskrifstofa ríkisins.“ Undir nál. skrifa Jóhanna Sigurðardóttir, Eðvarð Sigurðsson, Páll Pétursson, Gunnlaugur Stefánsson, Stefán Valgeirsson, Gunnar Thoroddsen og Eggert Haukdal.
Þingræður haldnar á Alþingi Íslendinga



Herra forseti. Nefndin hefur rætt þetta frv. og leggur til að það verði samþykkt. Tveir nm., Þorv. Garðar Kristjánsson og Ragnhildur Helgadóttir, skrifa undir nál. með fyrirvara.
Þingræður haldnar á Alþingi Íslendinga



Nú verður gert hlé á fundum Alþingis um sinn, og er þetta síðasti fundur áður en jólaleyfi hefst. Annasamt hefur verið á Alþ. síðustu daga og jafnvel nætur, ekki síður en stundum áður á þessum tíma árs. Nú þegar annríki þessu lýkur vil ég þakka hæstv, ríkisstj. og hv. alþm. fyrir ágætt samstarf það sem af er þessu þingi og umburðarlyndi í minn garð. Einnig þakka ég varaforsetum, skrifurum, skrifstofustjóra Alþingis og starfsfólki þess öllu fyrir góð störf. Ég óska hv. alþm. og starfsfólki þingsins gleðilegra jóla og farsæls komandi árs. Ég vona að við megum öll hittast heil til starfa þegar þingfundir hefjast aftur á nýju ári.



Herra forseti. Í nafni alþm. vil ég þakka hæstv. forseta sameinaðs Alþingis sanngirni og réttsýni í þingstjórn og óska honum gleðilegra jóla og farsældar á nýju ári. Starfsmönnum Alþingis þakka ég ágæt störf, sem oft eru unnin við mikið álag og eril, og óska þeim öllum gleðilegra jóla og nýárs. Ég bið þingheim að taka undir þessi orð með því að rísa úr sætum. - 
            



Ég þakka hv. 11. þm. Reykv. fyrir góð orð og hlýjar óskir í minn garð og öllum hv. alþm. fyrir að taka undir þær óskir.



Herra forseti. Forseti Íslands hefur gefið út svo hljóðandi bréf: „Forseti Íslands gjörir kunnugt: Að ég, að tilskildu samþykki Alþingis, veiti forsrh. umboð til þess að fresta um sinn fundum Alþingis, 100 löggjafarþings, frá 22. des. 1978 eða síðar, ef henta þykir, enda verði þingið kvatt til fundar á ný eigi síðar en 25. jan. 1979. Gjört í Reykjavík, 20. desember 1978. Kristján Eldjárn. Ólafur Jóhannesson. Forsetabréf um frestum á fundum Alþingis.“ Samkv. þessu umboði og með tilvísun til samþykkis Alþingis lýsi ég hér með yfir því, að fundum þessa Alþingis, 100. löggjafarþings, er frestað frá 22. des. og verður þingið kvatt til fundar á ný eigi síðar en 25. jan. 1979. Leyfi ég mér að óska hv. alþm. og starfsmönnum þingsins svo og landslýð öllum gleðilegra jóla og farsæls nýs árs.



Ég þakka hæstv. forsrh. fyrir góðar óskir hans og ítreka jóla- og nýársóskir mínar. - Þessum fundi er slitið. Forsrh. (Ólafur Jóhannesson): Hinn 8. janúar var gefið út svo hljóðandi forsetabréf: Forseti Íslands gjörir kunnugt: Ég hef ákveðið samkv. tillögu forsrh., að Alþingi skuli koma saman til framhaldsfunda fimmtudaginn 25. jan. 1979, kl. 14.00. Gjört í Reykjavík, 8. janúar 1979. Kristján Eldjárn. Ólafur Jóhannesson. Forsetabréf um að Alþingi skuli koma saman til framhaldsfunda.“ Samkv. þessu hefjast nú framhaldsfundir Alþingis. Ég leyfi mér að óska hæstv. forseta og hv. alþm. og starfsfólki Alþingis gleðilegs árs og þakka þeim fyrir liðna árið, um leið og ég býð þá velkomna til þingstarfa á ný og læt í ljós þá ósk og von, að störf okkar megi verða landi og lýð til blessunar.
Þingræður haldnar á Alþingi Íslendinga



Herra forseti. Það er alls ekki ætlunin að upphefja hér nein ræðuhöld, en eitt atriði í sambandi við tekjuöflun ríkisins langar mig til að benda sérstaklega á og ég hef raunar nefnt það atriði lauslega við hæstv. fjmrh. Nú hefur ríkisstj. fengið því framgengt, að gert er í fjárlögum ráð fyrir hækkun þeirri sem tekjuskattsfrv. og önnur tekjuöflunarfrv. hæstv. ríkisstj. stefna að. Þess vegna má ætla að töluvert bætist nú í hinn fjárvana ríkissjóð. Þegar er gert ráð fyrir nýjum sköttum að upphæð tæplega 15 milljarðar kr. Þess vegna sýnist mér að hæstv. ríkisstj. ætti að hætta við eitt atriði sem ætlað er að vísu til þess að afla ríkissjóði tekna í bráð, en getur orðið ríkisstj. of dýrt í lengd. Ég á hér við tekjur ÁTVR. Það atriði, sem ég er með í huga, vaknaði í huga mér er ég heyrði að í Ríkisútvarpinu var tilkynnt í þessari viku að samkv. ósk fjmrh. yrðu útsölur ÁTVR opnar til kl. 10 í kvöld og á Þorláksmessu á morgun, laugardag. Ég þykist vita að meiri hl. hv. þm. sé þeirrar skoðunar, að hóflega drukkið vín gleðji mannsins hjarta. En jafnljóst er hv. þm., að ótrúlega mörg heimili í landinu eiga döpur jól vegna ofneyslu áfengis á heimilunum. Ég held að það væri velgerningur við þá, sem ekki þola umgengni við áfengi, og heimili þeirra að hafa útsölur ÁTVR lokaðar á Þorláksmessu. Hugmyndir um slíkt hafa oft komið upp á fyrri tíð og verið framkvæmdar. Ég vil leyfa mér að hreyfa þessu í sambandi við þá tekjuöflun ríkisins sem við fjöllum hér um og hvorki ég né aðrir sjálfstæðismenn erum á neinn hátt sammála ríkisstj. um, en okkur er hins vegar ljóst að mun ná fram að ganga fyrir atfylgi hv. þm. stjórnarflokkanna. Vil ég beina þeim eindregnu tilmælum til hæstv. fjmrh. sem er að vísu ekki hér í salnum, en veit um að ég ætlaði að bera fram þessi tilmæli, - ég leyfi mér þá að beina því til þeirra hæstv. ráðh., sem hér sitja að þeir styðji hæstv. fjmrh. í því og hvetji hann til þess að tilkynna í ríkisfjölmiðlunum nú í kvöld, að útsölur ÁTVR verði lokaðar á Þorláksmessu.



Herra forseti. Ég skal ekki lengja umr. hér, en ég vil eindregið taka undir þá ósk sem hv. þm. Ragnhildur Helgadóttir, 5. þm. Reykv., flutti hér til fjmrh. Mér finnst frekar óviðurkvæmilegt, ef það er ætlun fjármálayfirvalda að reyna að hagnast á áfengissölu fyrir jólahátíðina. Frekar ætti að stuðla að því, að landsmenn eigi sem áfengislausust jól. Ég vil eindregið styðja þau tilmæli sem hér voru flutt.



Herra forseti. Fjh.- og viðskn. hefur fjallað um frv. til l. um ábyrgðarheimildir og heimild til lántöku vegna endurskoðaðrar lánsfjáráætlunar 1978. Þessu frv. var breytt í Nd., en n. mælir einróma með því að það verði samþ., eins og það var afgr. þar og birtist í þskj. 289. Fjarverandi afgreiðslu málsins var Geir Gunnarsson.
Þingræður haldnar á Alþingi Íslendinga



Þar sem þetta er síðasti fundur Ed. fyrir þingfrestun leyfi ég mér að þakka öllum hv. þdm. fyrir góða og ánægjulega samvinnu. Ég óska hv. þdm. gleðilegra jóla og góðs og farsæls komandi árs. Sömu óskir hef ég fram að færa skrifstofustjóra Alþingis og öllu starfsfólki þess. Utanbæjarmönnum óska ég góðrar heimferðar og ánægjulegrar heimkomu og vænti þess, að við hittumst öll heil á næsta ári.



Herra forseti. Ég vil fyrir hönd hv. þdm. þakka hæstv. forseta fyrir árnaðaróskir hans í garð okkar þm. og fjölskyldna okkar og óska honum sjálfum og fjölskyldu hans gleðilegra jóla og nýárs, sömuleiðis öllum hv. dm. með þakklæti fyrir samstarfið það sem af er. Forseta sjálfum vil ég þakka sanngjarna og framúrskarandi drengilega fundastjórn, svo sem honum var til trúað öðrum mönnum fremur hér í d. þegar á reyndi. Ég vil svo biðja hv. dm. að rísa á fætur til þess að taka undir þakklæti mitt og óskir forseta til handa. - (Deildarmenn risu úr sætum.]



Ég þakka hv. 4. þm. Norðurl. e. fyrir hlý orð og góðar óskir í minn garð og fjölskyldu minnar og einnig hv. þdm. fyrir að taka undir orð hans. - Fundi er slitið.
Þingræður haldnar á Alþingi Íslendinga



Herra forseti. N. hefur fjallað um þetta mál og mælir eindregið með samþykkt þess. Þetta frv., sem hér um ræðir, er liður í margvíslegum félagslegum aðgerðum, sem ríkisstj. hefur unnið að í samvinnu við samtök launafólks, og er það einróma álit n. að mæla með því að frv. verði samþ. Jafnframt er rétt að taka það fram, að 97. mál, sem er samhljóða meginákvæðum þessa frv., hefur þar með einnig verið afgreitt í n., en hún kýs að leggja álit sitt fram á grundvelli þess frv., sem hér er til umr. og mælir eindregið með samþykkt þess.

Jón G. Sólnes.: Herra forseti. Einhverra hluta vegna fór 1. umr. þessa frv. fram hjá mér, annaðhvort hef ég ekki verið viðstaddur eða orðið af umr. af einhverjum öðrum ástæðum. Ég vil í sambandi við þetta mál, sem hér er til meðferðar, benda á eitt atriði sem ég held að menn þurfi að hafa í huga varðandi það mál sem þetta frv. fjallar um. Og nú vil ég taka það fram, að þau ummæli, sem ég mun hafa hér á eftir, eru ekki stíluð á að andæfa því að tryggja nauðsynlegan rétt launafólks í sambandi við laun þess þegar til gjaldþrotaskipta fyrirtækja kemur og önnur vandræði steðja að. Ég vil aðeins benda á, að ég held að nauðsynlegt sé fyrir löggjafann að taka til athugunar að við megum ekki hafa þetta allt of opið. Samkv. þeim ákvæðum, sem eru í þessu frv., og reyndar lögum, sem höfðu áður verið afgreidd svipaðs eðlis, er ekki útilokað að fyrirtæki geti gert algerlega óraunhæfa launasamninga, sem eiga sér ekki neina eðlilega stoð, og svo þegar til gjaldþrotaskipta kemur sé hægt að ávísa á ríkissjóð til fullnægingar slíkum samningum. Ég held að nauðsynlegt sé fyrir löggjafann að setja einhverjar skorður við því, að ákvæði, sem felast í lögum eins og þessum verði ekki á neinn hátt til þess að skapa möguleika á misnotkun sem gæti kostað ríkissjóð stórfé. Þetta held ég að sé ekki óeðlilegt að taka til athugunar, að þarna þurfa að vera einhver ákvæði sem fela í sér varúð eða varnaðarorð á þann veg að ekki verði stefnt í einhverja ófæru sem erfiðleikar geta orðið á að komast út úr. Herra forseti. Ég vildi aðeins benda á þetta atriði við 2. umr. þessa máls, en ég tel að þetta sé mikilvægt atriði.
Þingræður haldnar á Alþingi Íslendinga



Mér hefur borist svo hljóðandi bréf: „Reykjavík, 9. febr. 1979. Svava Jakobsdóttir, 10. þm. Reykv., hefur ritað mér á þessa leið: „Þar sem ég er á förum til útlanda í opinberum erindum og mun því ekki geta sótt þingfundi á næstunni leyfi ég mér með skírskotun til 138, gr. laga um kosningar til Alþingis að óska þess, að 1. varamaður Alþb. í Reykjavík, Guðmundur J. Guðmundsson formaður Verkamannasambands Íslands, taki sæti á Alþingi í fjarveru minni.“ Þetta er yður, herra forseti, hér með tilkynnt. Ingvar Gíslason, forseti Nd.“ Guðmundur J. Guðmundsson hefur áður tekið sæti á þessu þingi og kjörbréf hans verið rannsakað og býð ég hann velkominn til starfa. Þá hefur mér borist svo hljóðandi bréf: „Reykjavík, 12. febr. 1979. Formaður þingflokks Alþfl. hefur í dag ritað mér á þessa leið: „Skv. beiðni Kjartans Jóhannssonar, 2. þm. Reykn., sem vegna utanfarar í opinberum erindum mun ekki geta sótt þingfundi á næstunni, leyfi ég mér skv. 138. gr. laga um kosningar til Alþingis að óska þess, að 1. varamaður Alþfl. í Reykjaneskjördæmi, Ólafur Björnsson útgerðarmaður í Keflavík, taki sæti á Alþingi í fjarveru hans.“ Þetta er yður, herra forseti, hér með tilkynnt. Jón Helgason, forseti Ed.“ Það stendur einnig þannig á, að Ólafur Björnsson hefur áður tekið sæti á Alþingi á þessu þingi og kjörbréf hans verið rannsakað og tekið gilt og býð ég hann velkominn til starfa. Loks hefur mér borist svo hljóðandi bréf: „Reykjavík, 7. febr. 1979. Helgi F. Seljan, 3. þm. Austurl., hefur ritað mér á þessa leið: „Skv. læknisráði mun ég ekki geta sótt þingfundi næstu þrjár til fjórar vikur. Ég óska hér með eftir því, að 2. varamaður Alþb. í Austurlandskjördæmi, Eiríkur Sigurðsson mjólkurbússtjóri, taki sæti á Alþingi í minn stað og kjörbréf hans verði rannsakað. 1, varamaður, Þorbjörg Arnórsdóttir húsmóðir, getur ekki sakir erfiðra aðstæðna tekið sæti á Alþingi nú um sinn. Þetta veikindaleyfi óskast veitt frá og með 12. febrúar n.k.“ Þetta er yður, herra forseti, hér með tilkynnt með ósk um að þér látið fara fram í Sþ. rannsókn á kjörbréfi varamanns. Þorv. Garðar Kristjánsson, forseti Ed.“ Borist hefur kjörbréf til handa Eiríki Sigurðssyni, 2. varaþm. Alþb. í Austurlandskjördæmi, og einnig staðfest símskeyti frá 1. varamanni Alþb. í því kjördæmi, Þorbjörgu Arnórsdóttur. Vil ég biðja kjörbréfanefnd að gera svo vel að taka þessi gögn til athugunar og gef 10 mín. fundarhlé meðan kjörbréfanefnd starfar. - Fundarhlé.



Herra forseti. Kjörbréfanefnd hefur haft til meðferðar kjörbréf fyrir Eirík Sigurðsson, Vopnafirði, sem er 2. varaþm. Alþb. í Austurlandskjördæmi. Kjörbréfanefnd fann ekkert athugavert við þetta kjörbréf og mælir með því að það verði tekið gilt og samþykkt.